Psychedelic Pill

Psychedelic Pill er et studioalbum av Neil Young & Crazy Horse, utgitt 29. oktober 2012 på Reprise Records. 

Albumet finnes i både i formatene dobbel-CD og trippel-LP. Young og Crazy Horse hadde tidigere i 2012 gitt ut albumet Americana med sin versjon av amerikansk tradisjonsmusikk, men dette var det første albumet siden Greendale hvor gruppen og Neil Young lanserte helt nye sanger.

Innspilling
Med sine 87 minutter, er Psychedelic Pill Neil Youngs lengste album og det eneste studioalbum som er gitt ut som dobbel-CD. Mange av sangene på albumet kom fram og ble utviklet under jamsession med Crazy Horse etter innspillingen av albumet Americana.

Åpningssporet «Driftin' Back» har referanser til hans selvbiografi Waging Heavy Peace som ble gitt ut i forkant av albumet og hans avstandstaken fra MP3-teknologien. En annen av hans mer episke spor er «Walk Like a Giant» hvor han uttrykker beklagelser for sin generasjons manglende evne til å endre verden. Ellers i sangen «Twisted Road» minnes han hvordan det var å høre Bob Dylans sang «Like a Rolling Stone» og The Grateful Dead bli spilt på radioen, og i «Born in Ontario» minnes han sin bakgrunn og tilknytning til sine canadiske røtter. Magasinet Rolling Stone skriver i sin anmeldelse at  riffene og tekstene i tittelsporet kan minne om tidligere arbeider av Young, slike som «Cinnamon Girl» og «Sign of Love» hvor hovedriffet er hentet fra. I tittelsporet er innspillingen blitt filtrert med en «phaser»-effekt, noe som gir det en «psykedelisk» følelse, men dette er fjernet i den alternative miksen tilslutt i albumet.

Albumet ble rangert på 10.-plass på magasinet Rolling Stones liste over de 50 beste album i 2012, hvor de sier «albumet er så inspirerende rart som noe han har gjort».This is as inspiringly strange as anything he's doneNeil Young and Crazy Horse, 'Psychedelic Pill' Magasinet rangerte også sangen «Ramada Inn» som den 5. beste sangen i 2012.Neil Young and Crazy Horse, 'Ramada Inn'

 Sanger 
 Disk en 
«Driftin' Back» - 27:36
«Psychedelic Pill» - 3:26
«Ramada Inn» - 16:49
«Born in Ontario» - 3:49

 Disk to 
«Twisted Road» - 3:28
«She's Always Dancing» - 8:33
«For the Love of Man» - 4:13
«Walk Like a Giant» - 16:27
«Psychedelic Pill» (alternativt mikset) - 3:32

Personell
Neil Young – vokal, gitar, harmonium, stringman, plystring
Billy Talbot – bass, vokal
Ralph Molina – trommer, vokal
Frank «Poncho» Sampedro – gitar, vokal

Listeplasseringer

 Liste (2012) Høyesteplassering Ref VG-lista 6– Psychedelic Pill på VG-lista Sverigetopplistan 7Neil Youngs albumplasseringer i Sverige Canadian Albums Chart 7Allmusics listeplasseringer Tyske albumlister 4 Skotske albumlister  10http://www.officialcharts.com/archive-chart/_/23/2012-11-10/ Engelske albumlister   14http://www.officialcharts.com/artist/_/neil%20young/ U.S. Billboard 200 8 U.S. Billboard Top Rock Albums 2

 Referanser 

 Eksterne lenker 

 Artikkel hos Rolling Stone
 Psychedelic Pill på Allmusic

Kategori:Musikkalbum fra 2012
Kategori:Neil Young-album